Zazakipediya:Zewcı-Ferı

Zewcı ferı (Tek-çıft): Na kay bı Nıhana, Fıstıxana, Fasulyana, Teyana, Sêzana, Dendıkandê Vamana, kankılandê Gozana u herwına kay bena. Ê kı kay kenê inan ra jew nê çiyan ra tay keno xo nuncıkı, xo desti miyan u nuncıka xo sero ano pê, (Ìnan xo nuncıkı miyan dı nımneno kı o nêzano çendê) u o enbazo kı cı dı kay keno ey rê vano "Zewcı-Ferı". O bin nê wırnan ra jewi vano, yanê vano zewcı yan zi ferı. O kı o çi nuncıkıda destê xo dı nımıto, o destê xo akeno u nê zewcı-zewcı amorenê. Eger vato zewcı u zewcı ameyo, o inan hemını gêno, eger vato zewcı u ferı ameya o hendê inan dano ey.

Tabi vanê tiya dı ma bıdê izahkerdenı, qandê çıçi bı nê çiyana kaykenê? Ê kı na kay kay kenê veri xo miyan dı pılani ronanê kı, bazar kenê kı, mesela hergı amorı, hakê yan zi çend qürışi pere u herwına. Labırê qeçekê werdi o çiyo kı xo destı nımıto ey ser kay kenê. Merdımê gırdi qandê xümarkerdenı kay kenê. Tay zi qandê kı wextê xo pa ravêrnê kay kenê

Na kay veri Zindanxanan (Tepıştxanan, Hepısxanan ) dı kay biyê. Wexto kı Xümar kaykerdoxan Kapok, Zar u qaxıdê kay nêdiyayê, hıma no çi ardê u pa kaykerdê. Şıma zanê zindanxanan dı ne zari, ne kapok u ne zi qaxıdê kay estê. Ey ra bı nê çiyana zewcı-ferı kay kenê. Qandê kı gırwenayoxê hepısxani, Gardiyan u Memurê cı, peynêvezenê (pedenêvezenê) kı ê yê bı nê çiyana xümar kay kenê. Pede vejê, do ceza bıdê inan. Cayo kı xümar men bı, bı nê çiyana xümar kaykerdê. Zewbi zi dewan dı, wexto veng dı, zımıstanan dı qeç u xorti cayê dı kom biyê taynan xo rê zewbi kay kay kerdê, taynan zi xo rê zewcı-ferı kaykerdê u bı no hesaba rojê xo kerdê pırr u wextê xo ravêrnayê.

 Çıme 
 Koyo Berz

Kategoriye:Kay u Wextravêrdene